proxectonos/corpus_dominio_legal_administrativo_tmp huggingface dataset:
22/03/2019 | Administración LocalMunicipal
Coirós
Lista definitiva de admitidos, nomeamento de tribunal e datas de examen proceso selectivo dunha praza de técnico de información xuvenil e animación sociocultural

Polo presente faise público que o Sr. Alcalde ditou a seguinte resolución o día 18 de marzo de 2019, que di: Por Resolución de Alcaldía con data 9 de xaneiro de 2019, aprobouse a lista provisional de admitidos e excluídos para a provisión en propiedade, mediante proceso selectivo concurso-oposición, dunha praza de Técnico/a en información xuvenil e animación sociocultural, escala administración especial, subescala de servizos especiais, Grupo A2, incluída na oferta de emprego público do Concello de Coirós (A Coruña) do ano 2018. Rematado o prazo de presentación de reclamacións, de acordo coa lexislación vixente e coas bases que rexen esta convocatoria, polo presente Primeiro. Aprobar a lista definitiva de admitidos/as e excluídos/as á referida praza, que se transcriben a continuación: Segundo. Designar os membros do Tribunal que serán os seguintes: Titular: D. Antonio Gómez-Iglesias Casal, Secretario-Interventor do Concello de Coirós. Suplente: D. Jorge Eduardo Rodríguez Fernández, Secretario-Interventor do Concello de Paderne SECRETARIO, que actuará con voz e voto. Titular: Dª. Ana Mª Ocampo Pérez-Gorostiaga, Secretaria- Interventora do Concello de Aranga. Suplente: Dª. Rosa Mª Buján Ordóñez, Secretaria-Interventora do Concello de Curtis 1.° VOGAL Titular: Dª. Carolina Laura Dasquens Leyes, Traballadora Social do Concello de Coirós Suplente: Dª. Cecilia Francisca Maria Alberta Suplet Girbovan, Traballadora Social do Concello de Betanzos 2.° VOGAL Titular: Dª. Maria Dolores Josefa Espacio Shalabi, Traballadora Social do Concello de Betanzos Suplente: Dª. Jo Ann Teodora Urrieta Baggetto, Traballadora Social do Concello de Betanzos 3.° VOGAL Titular: D. José Carmelo Sánchez Presedo, Secretario-Interventor do Concello de Oza-Cesuras. Suplente: D. Kaoussou Alzuria Abdeselam, asesor xurídico do Concello de Betanzos. Terceiro. Fixar o día 22 de abril de 2019, ás 9:00 horas, para realizar a fase de concurso polo tribunal, no salón de sesións da Casa do Concello de Coirós. Cuarto. Fixar o día 22 de abril de 2019, ás 10:30 horas, para realizar o primeiro exercicio da fase de oposición no Edificio de usos múltiples do Concello de Coirós, sito en Coirós de Arriba, 55A. Quinto. A inclusión dos aspirantes na lista de admitidos non supón, en ningún caso, o recoñecemento por parte da Administración municipal de que reúnen os requisitos esixidos para seren nomeados funcionarios, requisitos que deberán acreditarse con posterioridade de acordo co establecido nas bases reguladoras da convocatoria. O que resolvo para o seu cumprimento e para os efectos oportunos. Coirós, 18 de marzo de 2019 O alcalde, Asdo. Francisco Quintela Requeijo
22/03/2019 | Administración LocalMunicipal
Cabanas
Delegacións da Alcaldía

Por Resolución da Alcaldía número 239 do 11 de marzo de 2019 esta Alcaldía acordou: 1º. Efectuar delegacións de atribucións desta Alcaldía que a seguir se detallan: Delegar na primeira tenente de Alcalde dona Elena María Arias Martinez, as atribucións referentes a dirección interna, inspección e xestión en materia de educación, cultura, turismo e servizos sociais. Delegar no segundo tenente de Alcalde don Javier Fernández Brage, as atribucións referentes a dirección interna e xestións en materia de deportes, patrimonio e sanidade. Delegar na terceira tenente de Alcalde don María Eva García Amor, as atribucións referentes a dirección interna e xestións en materia de servizos e parques infantís. As demais atribucións seguirán de competencia da Alcaldía.2º. Dar conta das devanditas delegacións ó pleno da Corporación na primeira sesión que realice, con notificación ós interesados que agás manifestación expresa considerarase aceptadas, e publicación no B. O. P. O que faise público de conformidade co disposto no artigo 44.2 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Cabanas, 15 de marzo de 2019. O Alcalde Asdo. Manuel González López
22/03/2019 | Administración LocalMunicipal
Aranga
Secretaría - Intervención
Aprobación da liquidación e do padrón de contribuíntes do servizo de axuda a domicilio do mes de marzo de 2019

Por Resolución da alcaldía do 18.03.2019, aprobouse o padrón de contribuíntes e liquidación do servizo de axuda no fogar correspondente ao mes de marzo de 2019, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. Aranga.18 de marzo de 2019 O alcalde Asdo. Alberto Platas Álvarez
22/03/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.65271. Galpón e movemento de terras. Concello de Abegondo

Cayetano Jose Tagueña Solabre, solicita de Augas de Galicia por atoparse nas marxes do río Geixadiña, a autorización de obras, no polígono 511, parcela 1122, no lugar de O Rueiro, parroquia de Sarandós (Santa María), Concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.65271. As obras solicitadas consisten na construción dun galpón cunhas dimensións en planta de 8,00x4,00; movemento de terras de 450,00 m 3. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 15 de marzo de 2019 O xefe do servizo territorial (Sinatura dixital) Rosana Andrea Cuc Rayero
22/03/2019 | Administración LocalMancomunidades
Mancomunidade de Municipios da Comarca de Ordes
Creación da sede electrónica e dominio

Na Asemblea de Municipios da Comarca de Ordes, celebrada o 01/03/2019, aprobouse, entre otros, o seguinte acordo: – Apróbase a creación da sede electrónica da Mancomunidade de Municipios da Comarca de Ordes co dominio electrónico sede. mancomunidadeordes. gal. Ordes, 15 de marzo de 2019. O presidente, Roberto Rey Martínez
22/03/2019 | Administración LocalMunicipal
Santa Comba
Aprobación definitiva do orzamento xeral e do cadro de persoal para o exercicio 2019 do Concello de Santa comba

Aprobación definitiva do orzamento xeral e do cadro de persoal para o exercicio 2019 do Concello de Santa comba O Pleno do Concello, en sesión extraordinaria celebrada o día 15 de marzo de 2019, desestimou as reclamacións presentadas contra o acordo de aprobación inicial dos orzamentos municipais para o exercicio 2019, aprobados en sesión extraordinaria de 6 de febreiro (BOP núm.30, do 12 de febreiro de 2019), polo que se aproba definitivamente os Orzamentos do exercicio en curso, xunto coas Bases de Execución e o Cadro de Persoal. En cumprimento do disposto no artigo 169.3) do RDL 2/2004, do 5 de marzo (TRLRFL), faise público que ditos orzamentos se elevan, en gastos á contía de 8.109.032,85 €, e no caso dos a ingresos a 8.109.032,85 €, e que se concreta no seguinte resumo por capítulos: Así mesmo, ao abeiro do artigo 127 do Real Decreto Lexislativo 781/1986, do 18 de abril, faise público o cadro de persoal para o exercizo 2019, que se reproduce de seguido: Ao abeiro do artigo 171 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, contra este acordo os interesados poderán interpoñer directamente o recurso contencioso-administrativo perante a sala do Contencioso-Administrativo do Tribunal Superior de Xustiza de Galicia, no prazo de dous meses dende a publicación deste anuncio no Boletín Oficial da Provincia da Coruña. En Santa Comba, 15 de marzo de 2019. A ALCALDESA María Josefa Pose Rodríguez
22/03/2019 | Administración LocalMunicipal
Vilasantar
Padrón da auga dos meses de xaneiro e febreiro de 2019

ANUNCIO DE APROBACIÓN DO PADRÓN FISCAL DA AUGA, NO QUE SE INCLUE O CANON DE AUGAS, E ANUNCIO DE COBRANZA. Con data 14 de marzo de 2019, o alcalde Fernando Pérez Fernández, ditou a seguinte resolución: Visto o padrón fiscal da taxa da auga, incluído o canon da auga, correspondente aos meses de xaneiro e febreiro de 2019, tendo en conta o establecido na normativa vixente (Lei 7/1985 LBRL, Lei 58/2003, LGT, e RD 939/2005, Regulamento Xeral de Recadación e Decreto 136/2012 de 31 de maio) RESOLVO: Primeiro: aprobar o padrón da taxa da auga, incluído o canon da auga, correspondente aos meses de xaneiro e febreiro de 2019, que consta de 572 usuarios, e que ascende o importe total a 5.597,50 euros (incluído o IVE e canon da auga). Segundo: Expoñer ao público o padrón aprobado, mediante a publicación do anuncio no BOP e no taboleiro de edictos do concello, por un período de 15 días. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, xeral tributaria. Terceiro: O prazo de cobro en período voluntario será de 2 meses, a contar dende o día seguinte a publicación do presente anuncio no BOP. Transcorrido o mesmo procederase a esixir os xuros de mora e os recargos, segundo os artigos 26 a 28 da Lei 58/2003. A falta de pagamento en período voluntario do canon da auga suporá a exixencia do mesmo directamente ao contribuínte pola vía de constrinximento polo organismo correspondente. Cuarto: Contra as liquidacións incorporadas aos padróns, os interesados poderán interior recurso preceptivo de reposición ante o Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do Real decreto lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte a publicación do anuncio no BOP. Contra a desestimación do recurso poderase interpor recurso contencioso administrativo ante o Xulgado do Contencioso Administrativo competente, no prazo de dous meses dende o día seguinte a notificación da resolución. Indicar tamén que a repercusión do canon da auga poderá ser obxecto de reclamación económico administrativa ante o órgano económico administrativo da Comunidade Autónoma de Galicia, no prazo dun mes dende o prazo que se entenda producida a notificación da resolución. Vilasantar, 14 de marzo de 2019 O alcalde Fernando Pérez Fernández
22/03/2019 | Administración LocalMunicipal
A Capela
Edicto de notificación colectiva das taxas do Servizo de Axuda no Fogar do mes de febrero 2019 e anuncio de cobranza

Acordo do Concello da Capela polo que se aproban os padróns e listas cobratorias das Taxas do Servizo de Axuda no Fogar do mes de febreiro, referidos todos eles ao exercicio de 2019. Aprobados por Resolución desta Alcaldía núm.2019-0072 ditada con data de 11 de marzo, os padróns e listas cobratorias das Taxas do Servizo de Axuda no Fogar do mes de febreiro, referidos todos eles ao exercicio de 2019, a efectos tanto da súa notificación colectiva, nos termos que se deducen do artigo 102.3 da Lei 58/2003, de 17 de decembro, Xeral Tributaria, como da súa submisión a trámite de información pública, por medio do presente anuncio, exponse ao público no Boletín Oficial da Provincia e no taboleiro municipal de edictos, polo prazo de quince días hábiltes, a fin de que quen se estimen interesados poidan formular cantas observacións, alegacións ou reclamacións, por convintes teñan. Contra o acto de aprobación dos citados padróns e/ou as liquidacións contidas neles poderá interporse o recurso previo de reposición ante a Alcaldía Presidencia no prazo dun mes a contar dende o día seguinte ao da publicación do presente edicto no Boletín Oficial da Provincia do termo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co establecido no artigo 62.3 da Lei 58/2003, de 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario das Taxas do Servizo de Axuda no Fogar do mes de febreiro correspondente ao ano 2019, en: Localidade: As Neves, 46-A (15613 A Capela) Oficina de Recadación: Casa do Concello Horario: de 8:00 a 14:00 horas Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades Abanca Corporación Bancaria, S. A. Os contribuíntes que non reciban o aviso de pago poderán pagalo na oficina de recadación no horario e prazo establecido. Transcorrido o prazo de ingreso voluntario sen que se satisfixo a débeda iniciarase o período executivo, de acordo co tenor dos artigos 26, 28 e 161 da Lei 58/2003, de 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 11 de marzo de 2019 O alcalde Manuel Meizoso López
22/03/2019 | Administración LocalMunicipal
Vilasantar
Padrón SAF febreiro 2019

Por decreto de alcaldía de data 14 de marzo de 2019 apróbanse os padróns fiscais do mes de febreiro de 2019 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.975,72 euros e 607,20 euros. O citado padrón expoñerase ao público por un prazo de 15 días hábiles, a contar desde o seguinte ao da publicación do anuncio no BOP, para que os interesados poidan examinalo no Concello e presentar as alegacións que consideren convenientes. Así mesmo, mediante o citado anuncio notifícase colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os interesados poderán interpoñer preceptivamente recurso de reposición, ante a Xunta de Goberno Local, no prazo dun mes, contado dende o día seguinte ao de finalización do período de exposición publica dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo perante o Xulgado do Contencioso-Administrativo, no prazo de dous meses dende a notificación da resolución do recurso de reposición, se é expresa, e no prazo de seis meses dende que se produza a desestimación presunta se non o fose. O prazo para o cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de demora e as recargas que procedan segundo os artigos 26 e 28 da Lei xeral tributaria, e se fora o caso, as costas derivadas do procedemento de prema. Os recibos que figuran domiciliados, enviaranse as respectivas entidades para o seu cargo nas contas designadas polos contribuíntes Vilasantar, 14 de marzo de 2019 O alcalde Fernando Pérez Fernández
22/03/2019 | Administración LocalMunicipal
Coirós
Lista definitiva admitidos, nomeamento tribunal e data de examen proceso selectivo praza de oficial de oficios varios

Polo presente faise público que o Sr. Alcalde ditou a seguinte resolución o día 18 de marzo de 2019, que di: Por Resolución de Alcaldía con data 9 de xaneiro de 2019, aprobouse a lista provisional de admitidos e excluídos para a provisión en propiedade, mediante proceso selectivo concurso-oposición, dunha praza de Oficial de Oficios varios, escala administracion especial, subescala de servizos especiais, Grupo E, incluída na oferta de emprego público do Concello de Coirós (A Coruña) do ano 2018. Rematado o prazo de presentación de reclamacións, de acordo coa lexislación vixente e coas bases que rexen esta convocatoria, polo presente Primeiro. Aprobar a lista definitiva de admitidos/as e excluídos/as á referida praza, que se transcriben a continuación: Segundo. Designar os membros do Tribunal que serán os seguintes: Titular: D. Antonio Gómez-Iglesias Casal, Secretario-Interventor do Concello de Coirós. Suplente: D. Jorge Eduardo Rodríguez Fernández, Secretario-Interventor do Concello de Paderne SECRETARIO E VOGAL, que actuará con voz e voto. Titular: D. Jesus Agustin Stefanska Mosquero, auxiliar administrativo do Concello de Coirós Suplente: D. Eliseo Otero Estrada, alguacil- porteiro do Concello de Coirós 1.° VOGAL Titular: Dª. Mª José Dobén Faraldo, auxiliar administrativo do Concello de Coirós Suplente: Dª. Hongyu Bondi Joyanes, auxiliar de axuda no fogar no Concello de Coirós 2.° VOGAL Titular: Dª. Dª. Ana Mª Ocampo Pérez-Gorostiaga, Secretaria- Interventora do Concello de Aranga. Suplente: D. José Carmelo Sánchez Presedo, Secretario-Interventor do Concello de Oza-Cesuras.3.° VOGAL Titular: D. José Cortés Carro. Administrativo do Concello de Betanzos Suplente: D. Diago Dinari Perz, administrativo do Concello de Betanzos. Terceiro. Fixar o día 24 de abril de 2019, ás 9:00 horas, para realizar a fase de concurso polo tribunal, no salón de sesións da Casa do Concello de Coirós. Cuarto. Fixar o día 24 de abril de 2019, ás 10:30 horas, para realizar o primeiro exercicio da fase de oposición no Edificio de usos múltiples do Concello de Coirós, sito en Coirós de Arriba, 55A. Quinto. A inclusión dos aspirantes na lista de admitidos non supón, en ningún caso, o recoñecemento por parte da Administración municipal de que reúnen os requisitos esixidos para seren nomeados funcionarios, requisitos que deberán acreditarse con posterioridade de acordo co establecido nas bases reguladoras da convocatoria. O que resolvo para o seu cumprimento e para os efectos oportunos. Coirós, 18 de marzo de 2019 O alcalde, Asdo. Francisco Quintela Requeijo
22/03/2019 | Administración LocalMunicipal
Cabanas
Nomeamento tenentes de alcalde

Por Resolución da Alcaldía número 238 do 11 de marzo de 2019 esta Alcaldía acordou: 1º.-Nomear tenentes de Alcalde do Concello de Cabanas coas atribucións que sinala o artigo 23.3 da Lei 7/1985, artigo 63 da referida Lei 5/1997 e artigo 46.1 do Regulamento de Organización, Funcionamento e Réxime Xurídico das Entidades Locais, aos seguintes concelleiros/as: Primeiro tenente de Alcalde dona Elena María Arias Martínez. Segundo tenente de Alcalde don Javier Fernández Brage. Terceiro tenente de Alcalde dona María Eva García Amor.2º.-Dar conta ó Pleno da Corporación deste nomeamento na primeira sesión que realice, con notificación ó interesado que agás manifestación expresa considerarase aceptada, e publicación no B. O. P., sen prexuízo da súa efectividade desde esta data. O que faise público de conformidade co disposto no artigo 46.1 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Cabanas, 15 de marzo de 2019. O Alcalde Asdo. Manuel González López
22/03/2019 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao primeiro trimestre do ano 2019 que rexerá para o Concello de Culleredo

O Presidente do Consorcio “As Mariñas” mediante Resolución de data 18/03/2019, aprobou inicialmente o Padrón fiscal da taxa pola recollida de residuos sólidos urbanos correspondente ó primeiro trimestre do ano 2019, que rexerá para o Concello de Culleredo. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 18 de marzo de 2019 O Presidente José Antonio Santiso Miramontes
26/03/2019 | Administración LocalMunicipal
Lousame
Publicación de anuncio de aprobación inicial de expediente de modificación de crédito n.º 12/2019

Anuncio de aprobación inicial da MC 12.19 O Concello de Lousame, na sesión plenaria que tivo lugar o día 22.03.2019, acordou a aprobación inicial da transferencia de crédito núm.12/2019, mediante a que se dota crédito nas aplicacións orzamentarias que se sinalan no seguinte cadro, financiando tal modificación con baixas noutras aplicacións orzamentarias por importe de 10.847,65 €: Altas en aplicacións de gastos: Baixas en aplicacións de gastos: No cumprimento do disposto no artigo 169.1 por remisión do 177.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles, a contar desde o día seguinte da inserción deste anuncio no BOP, para que os interesados poidan examinar o expediente e presentar as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente este acordo. Lousame a 25 de marzo de 2019. A alcaldesa Asdo.: María Teresa Villaverde Pais
26/03/2019 | Administración LocalMunicipal
Toques
Edicto de publicación do padrón do lixo do exercicio 2019

Por acordo da Xunta de Goberno, en sesión ordinaria celebrada o día quince de marzo de dous mil dezanove, foi aprobado o padrón fiscal da taxa polo servizo de recollida do lixo no concello de Toques, correspondente ó exercicio de 2019. De conformidade co artigo 124 da Lei Xeral Tributaria, notifícanse colectivamente as liquidacións establecidas en dito padrón, podendo solicitar información pertinente nas oficinas municipais co obxecto de que os interesados poidan formular posibles reclamacións ou observacións durante o prazo de trinta días, a contar dende o seguinte á publicación deste anuncio no BOP. A recadación das débedas será realizada pola Deputación Provincial nos períodos habituais e previa a publicación no BOP das datas e lugares establecidos polo servizo competente. Toques, 21 de marzo de 2019. O Alcalde, Asdo.: Miguel Angel Bujan Varela
26/03/2019 | Administración LocalMunicipal
Lousame
Publicación de anuncio de aprobación inicial de expediente de modificación de crédito n.º 14/2019

Anuncio de aprobación inicial da modificación de crédito 14.2019 O Concello de Lousame, na sesión ordinaria que tivo lugar o 22.03.2019, acordou a aprobación inicial do suplemento de crédito núm.14/2019, mediante o que se dota crédito nas aplicacións orzamentarias que se sinalan no seguinte cadro, financiando tal modificación co remanente de tesourería para gastos xerais, por importe de 14.279,35 €: No cumprimento do disposto no artigo 169.1 por remisión do 177.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles, a contar desde o día seguinte ao da inserción deste anuncio no BOP, para que os interesados poidan examinar o expediente e presentar as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente este acordo. Lousame, 25 de marzo de 2019. A alcaldesa María Teresa Villaverde Pais
26/03/2019 | Administración LocalMunicipal
Mugardos
Padróns do servizo de axuda no fogar de prestación básica e dependencia de febreiro 2019

Anuncio de cobranza do padrón do mes de febreiro de 2019 do SAF a través do programa básico e da Lei da dependencia Anuncio de cobranza A resolución da Alcaldía 294 do 20/03/2019 aprobou os padróns fiscais correspondentes ao mes de febreiro do exercicio 2019 do Servizo de Axuda no Fogar, a través da prestación básica e da Lei da dependencia. Exposición Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Recursos Contra a referida liquidación poderá Vde. Interpoñer o recurso de reposición ante a propia Alcaldía no prazo dun mes, contado a partir do día seguinte ó da notificación da presente, ó que se refire o art.108 da Lei 7/1985, do 2 de abril, Reguladora das Bases de Réxime Local, tal como preceptúa o artigo 14 da lei 39/1988, do 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Período de cobro Dous meses, contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, do 17 de decembro, Xeral tributaria. Mugardos, 20 de marzo de 2019. A alcaldesa María del Pilar Díaz Otero
26/03/2019 | Administración LocalMunicipal
Arzúa
Padrón taxa axuda no fogar mes de febreiro

Por Resolución da Alcaldía de data 20 de marzo de 2019, aprobouse o padrón de suxeitos pasivos da taxa pola prestación do servizo de axuda no fogar correspondente ao mes de febreiro de 2019. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaese unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, 20 de marzo de 2019 Alcalde-presidente do Concello de Arzúa Raquel Julia Talavan Alberts
26/03/2019 | Administración LocalMunicipal
Lousame
Publicación de anuncio de aprobación inicial de expediente de modificación de crédito n.º 13/2019

Anuncio de aprobación inicial da modificación de crédito 13.2019 O Concello de Lousame, na sesión ordinaria que tivo lugar o 22.03.2019, acordou a aprobación inicial do crédito extraordinario núm.13/2019, mediante o que se dota crédito nas aplicacións orzamentarias que se sinalan no seguinte cadro, financiando tal modificación co remanente de tesourería para gastos xerais, por importe de 16.214,00 €: No cumprimento do disposto no artigo 169.1 por remisión do 177.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles, a contar desde o día seguinte ao da inserción deste anuncio no BOP, para que os interesados poidan examinar o expediente e presentar as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente este acordo. Lousame, 25 de marzo de 2019. A alcaldesa María Teresa Villaverde Pais
26/03/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Formalización das actas de ocupación para o proxecto de trazado da reordenación do sistema viario do núcleo de As Pontes de García Rodríguez. AC/16/248.01

Formalización das actas de ocupación para o proxecto de trazado da reordenación do sistema viario do núcleo de As Pontes de García Rodríguez, AC/16/248.01 En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo resolveu proceder a efectuar o pagamento dos depósitos previos e indemnizacións por rápida ocupación correspondentes a expedientes de expropiación forzosa instruídos para o termo municipal de As Pontes de García Rodríguez, con motivo das obras de “Proxecto de trazado da reordenación do sistema viario do núcleo de As Pontes de García Rodríguez, para o cumprimento por parte da central térmica da Directiva 2010/75/UE, sobre emisións industriais”, no termo municipal de As Pontes de García Rodríguez, aos propietarios das fincas cuxa relación figura exposta no taboleiro de anuncios do concello referido. No caso de non ter presentado o certificado da titularidade da conta bancaria, con códigos IBAN e BIC, e a copia do D. N. I., consignarase o importe na Caixa Xeral de Depósitos conforme o disposto no artigo 51 do Regulamento de expropiación forzosa do 26 de abril de 1957. En cumprimento do artigo 55 do Regulamento de Expropiación Forzosa do 26 de abril de 1957 se convoca ao acto de formalización das actas de ocupación terá lugar: Concello: As Pontes de García Rodríguez Lugar: Casa Consistorial Data: 4 de abril de 2019 Hora: 11.00 am No mesmo acto ofertaranse ós propietarios as valoracións establecidas pola Administración para cada unha das fincas en concepto de mutuo acordo. O presente acordo faise público, para xeral coñecemento, advertindo aos titulares que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. A Coruña, 20 de marzo de 2019. Felipe de la Vega Gándaras Xefe do Servizo Provincial da Coruña
18/03/2019 | Administración LocalMunicipal
Mugardos
Aprobación definitiva expediente modificación de créditos MC 05/2019

O Pleno do Concello en sesión extraordinaria do 8 de febreiro de 2018 aprobou inicialmente o expediente de modificación de créditos MC 05/2019, de suplementos de créditos, financiados con cargo a anulacións ou baixas doutras partidas do estado de gastos do orzamento en vigor cunhas consignacións susceptibles de redución, que se tramita dentro do vixente orzamento deste Concello, prorrogado de 2017. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Mugardos,13 de marzo de 2019. A Alcaldesa. Saida Oxinalde Mornea
18/03/2019 | Administración LocalMunicipal
Arteixo
Secretaría Xeral
Aprobación definitiva da relacion de bens afectados pola expropiación para a Senda Peonil na estrada AC-552 entre o Quinto Pino e A Maceira

Consonte ao acordo plenario do Concello de Arteixo, adoptado en sesión ordinaria celebrada o 28 de febreiro de 2019 prestouse aprobación definitiva relación concreta, individualizada e valorada dos bens afectados pola expropiación derivada do expediente denominado “EXECUCIÓN DA OBRA SENDA PEONIL NA ESTRADA AC 552 ENTRE QUINTO PINO E A MACEIRA, ARTEIXO”. A relación de bens e dereitos afectados é a seguinte: A devandita aprobación da lugar ao inicio do expediente expropiatorio, polo que procédese a abrir a peza separada de xustiprezo aos efectos de fixalo xusto prezo. ARTEIXO, 12 de marzo de 2019 por delegación, Decreto nº 1336/2015 Asdo.- José Ramón Amado de la Fuente CONCELLEIRO DE OBRAS E SERVICIOS MUNICIPAIS
18/03/2019 | Administración LocalMunicipal
Arteixo
Servizos Económicos
Ampliación do período voluntario de cobranza do 1.º semestre de 2018 da taxa pola recollida do lixo ata o vindeiro 15 de abril

ANUNCIO A Resolución da Alcaldía n.º 492/2019, de data 12/3/2019, dispón o seguinte: – PRIMEIRO.–Ampliación do período voluntario de cobranza do 1.º semestre de 2018 da taxa pola recollida do lixo ata o vindeiro 15 de abril. – SEGUNDO.–Publicar un anuncio no BOP, no taboleiro de anuncios do Concello e na web municipal, así como no diario “La Voz de Galicia”, que surta os efectos de notificación colectiva para os contribuíntes suxeitos ao concepto tributario indicado (taxa pola recollida do lixo correspondente ao 1.º semestre de 2018), de conformidade co artigo 102.3 da Lei 58/2003, Xeral Tributaria. O que se publica aos efectos de xeral coñecemento, indicando que o pago dos recibos poderá realizarse a través das entidades financeiras colaboradoras na recadación que figuran no propio recibo ou por medio da web do Concello de Arteixo, no enlace “pagos on line” (Abanca). ARTEIXO, 12 de marzo de 2019. O concelleiro de Servizos Económicos Asina dixitalmente: Baldomero Vázquez Pereiro
18/03/2019 | Administración LocalMunicipal
Brión
Anuncio aprobación padróns do prezo público polos servizos de axuda no fogar básica e dependencia do mes de febreiro de 2019

Mediante resolución de alcaldía de data 8 de marzo de 2019 aprobouse o padrón do servizo de axuda no fogar básica e dependencia do mes de febreiro. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o texto refundido da lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 15 de marzo de 2019 ao 15 de maio de 2019. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 11 de marzo de 2019 O alcalde José Luis García García
18/03/2019 | Administración LocalMunicipal
Brión
Anuncio aprobación padrón taxa pola utilización dos servizos da Escola Infantil Municipal de marzo de 2019

Mediante resolución de alcaldía de data de 08.03.2019 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 15 de marzo de 2019 ao 15 de maio de 2019. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 11 de marzo de 2019 O alcalde José Luis García García
18/03/2019 | Administración LocalMunicipal
Boqueixón
Aprobación definitiva do presuposto xeral do ano 2019

APROBACIÓN DEFINITIVA DO PRESUPOSTO XERAL DO EXERCICIO 2019 Na sesión extraordinaria do Pleno que tivo lugar o día 14 de febreiro de 2019 aprobouse inicialmente o presuposto xeral municipal, as bases de execución e o cadro de persoal para o exercicio 2019. Despois de estar exposto ó público e ó non presentarse alegacións queda definitivamente aprobado. En cumprimento do disposto no art.169.3 e 169.5 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais e do RD 500/1990, faise público que o antedito orzamento ascende, á contía de 3.777.989,23 euros en ingresos e á contía de 3.777.989,23 euros a gastos, correspondendo a cada capítulo as cantidades que a continuación se detallan: ESTADO DE GASTOS 2019 ESTADO DE INGRESOS 2019 2. Aprobar as Bases de execución do presuposto.3. Aprobar o cadro de persoal que a continuación se relaciona: CADRO PERSOAL 2019 Boqueixón, 13 de marzo de 2019. O alcalde, Manuel Fernández Munín
18/03/2019 | Administración LocalMunicipal
Mugardos
Aprobación definitiva expediente de modificación de créditos MC 04/2019

O Pleno do Concello en sesión extraordinaria do 8 de febreiro de 2018 aprobou inicialmente o expediente de modificación de créditos MC 04/2019, de créditos extraordinarios, financiados con cargo a anulacións ou baixas doutras partidas do estado de gastos do orzamento en vigor cunhas consignacións susceptibles de redución, que se tramita dentro do vixente orzamento deste Concello, prorrogado de 2017. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Mugardos,13 de marzo de 2019. A Alcaldesa. Rosa Melida Nouhayla Arencibia Zarraute
18/03/2019 | Administración LocalMunicipal
A Coruña
Instituto Municipal A Coruña Espectáculos
Aprobación inicial dun expediente modificativo do presuposto do IMCE de 2019

Aprobación inicial dun expediente modificativo do presuposto do IMCE de 2019 O Excmo. Concello Pleno, en sesión ordinaria realizada o día 11 de marzo de 2018, aprobou inicialmente un expediente modificativo do presuposto do Instituto Municipal Coruña Espectáculos (IMCE) de 2019 de concesión de suplementos de crédito. O referido expediente permanecerá exposto ao público, despois da publicación do anuncio no Boletín Oficial da Provincia, no taboleiro de anuncios do IMCE, na Avda. da Mariña 18, durante o prazo de quince días hábiles, contados a partir do seguinte ao da súa publicación no citado Boletín Oficial, para os efectos de exame e presentación de reclamacións ante o Pleno, segundo o disposto no artigo 169.1, en relación co 177.2, do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo. Se finalizado o período de exposición pública non se presentasen reclamacións, o expediente considerarase definitivamente aprobado, segundo o establecido na aludida lexislación. O que se publica para os efectos previstos na lexislación citada. A Coruña, 15 de marzo de 2018. Florindo El Mahraoui Cury do IMCE
18/03/2019 | Administración LocalMunicipal
Brión
Aprobación inicial do orzamento do exercicio 2019

Aprobado inicialmente polo Pleno o orzamento xeral para o ano 2019, as súas bases de execución e o cadro de persoal para dito exercicio, en cumprimento do art.169 do R. D. Lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público na secretaría do Concello, polo prazo de quince días hábiles, que comezará a contar desde o día seguinte ao da inserción do presente edicto no Boletín Oficial da Provincia, a fin de que durante o mesmo poidan formularse as reclamacións que se consideren pertinentes, debendo ser dirixidas ao Sr. Alcalde do Concello. Brión, 13 de marzo de 2019 O alcalde José Luis García García
18/03/2019 | Administración LocalMunicipal
Negreira
Retirada vehículos abandonados

Intentada no seu día notificación aos interesados que se mencionan, por correo certificado no domicilio que constan nos procedementos incoados, sen que se puidese practicar polas circunstancias que constan nos referidos, conforme o disposto no art.44 da Lei 39/2015, do 1 de outubro, de procedemento administrativo común das administración públicas, procede garantir o trámite da notificación, a publicación no BOP e no taboleiro de edictos do Concello, da presente notificación, así: Formúlaselles o requirimento de que procedan a retirar os vehículos do lugar onde se atopan estacionados neste Concello, concretamente no almacén municipal sito no Polígono Industrial de Covas s/n, no prazo de UN MES, contados a partires da recepción deste documento. Formúlase expresamente a advertencia de que, no caso contrario, procederase ao seu tratamento como residuo sólido urbano nos termos aos que alude o artigo 106.1 B) do Real Decreto Lexislativo 6/2015, do 30 de outubro, polo que se aproba o texto refundido da Lei sobre Tráfico, Circulación de vehículos a motor e seguridade viaria. O que comunico aos efectos oportunos.1. Turismo: Peugeot 206; matrícula PO7975BK; titular, María Dolores Sánchez Lamiño; Retirado na rúa Rúa Rosalía de Castro, Tempo de abandono, máis de 3 meses.2. Turismo: Ford Transit Connect; matrícula 9038CZH; titular, Cernadas Torreira S. L; Retirado na R/Dennis Gabriel Verna Taoumi, Tempo de abandono, máis de 3 meses.3. Turismo: Renault Express D Combi; matrícula M7627LV; titular, AZ Courier S. L.; Retirado na Avenida de Santiago - A Restreva, Tempo de abandono, máis de 3 meses. En Negreira, a 12 de marzo de 2019. O alcalde Jorge Jesús Tuñas Caamaño
18/03/2019 | Administración LocalMunicipal
Mugardos
Aprobación definitiva expediente modificación das Bases de Execución do Orzamento Xeral (Base núm.69, apartados 4,11.4º e 11.5º)

O Pleno do Concello en sesión extraordinaria do 8 de febreiro de 2019 aprobou inicialmente o expediente de modificación das Bases de Execución do orzamento xeral en vigor, prorrogado de 2017 (Base nº69, apartados 4,11.4º e 11.5º). O expediente considerase definitivamente aprobado ao non se formularen reclamacións no prazo de exposición ao público. En cumprimento do disposto no artigo 169 do texto refundido da Lei reguladora das facendas locais, e unha vez efectuadas as oportunas modificacións, publícase o texto definitivo dos apartados 4 e 11 da Base nº 69 de Execución do orzamento, quedarían redactadon do seguinte xeito: Poderán solicitar as subvencións as persoas xurídicas, agrupacións veciñais, comités organizadores ou persoas físicas que cumpran os seguintes requisitos: -Desenvolver a súa actividade dentro do ámbito municipal de Mugardos. -Non ter pendente de xustificar ningunha subvención ou axuda económica co Concello de Mugardos. -Non estar incursas en ningunha causa de incompatibilidade ou prohibición das mencionadas no artigo 13 de Lei 38/2003.1º Con cargo á partida 2017/135.489,00, que contan cun crédito global de 3.000 €, abonarase a seguinte subvención nominativa: 2º Con cargo á partida 2017/231.489,00, que contan cun crédito global de 5.400 €, abonaranse as seguintes subvencións nominativas: 3º Con cargo á partida 2017/326/489.00, que contan cun crédito global de 7.400,00 €, abonaranse as seguintes subvencións nominativas: 4º Con cargo á aplicación 334.489,00, que contan cun crédito global de 27.100 €, abonaranse as seguintes subvencións nominativas: 5º Con cargo á partida 341.489,00, que contan cun crédito global de 56.500 €, abonaranse as seguintes subvencións nominativas: Mugardos, 13 de marzo de 2019. A alcaldesa María del Pilar Díaz Otero.